CELEX: 62005TN0109
Language: hu
Date: 2005-03-08 00:00:00
Title: T-109/05. sz. ügy: A S.p.a. Navigazione Libera del Golfo által az Európai Közösségek Bizottsága ellen 2005. március 8-án benyújtott kereset

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/43
            
         A S.p.a. Navigazione Libera del Golfo által az Európai Közösségek Bizottsága ellen 2005. március 8-án benyújtott kereset
   (T-109/05. sz. ügy)
   (2005/C 106/84)
   Az eljárás nyelve: olasz
   A S.p.a. Navigazione Libera del Golfo (N.L.G.), székhely: Nápoly (Olaszország), képviseli: S. Ravenna, ügyvéd, 2005. március 8-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen, az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (1) 8. cikke értelmében a Bizottság 2005. február 3-án hozott határozatának (2) megsemmisítése iránt, amely határozat megerősítette a felperes vállalkozás által kért adatokhoz és információkhoz való hozzáférés megtagadását.
   A felperes által kérelmezett adatok, amelyek nyilvánosságra hozatalát a Bizottság megtagadta, a Porto di Napoli Beverello és Capri szigete közötti utasszállító szolgáltatás által okozott többletköltségekre vonatkozó adatokat érintik. A szolgáltatást a nápolyi székhelyű Caremar S.p.a. közvállalkozás végzi a közszolgáltatási kötelezettségek (KSZK) rendszerében, amiért az EK 88. cikk (2) bekezdése értelmében elfogadott 2004. március 16-i bizottsági határozattal jóváhagyott éves támogatást (állami támogatást) kap.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a Bizottság 2005. február 3-i határozatát
            
         
               2)
            
            
               kötelezze az Európai Közösségek Bizottságát a költségek viselésére
            
         Jogalapok és fontosabb érvek:
   A 2004. március 16-i határozatnak a felperessel történő közlésekor a Caremar kereskedelmi érdekeinek védelmét szolgáló vélelmezett okokra történő hivatkozással a Bizottság a határozat indokolásában nem tette közzé a Caremar kereskedelmi tevékenységének működési költségeire vonatkozó adatokat, különösen a KSZK rendszerében működtetett Capri szigeti viszonylat által okozott többletköltségeket és a Campania tartomány által biztosított vonatkozó éves támogatásokat.
   A felperes kezdettől fogva ugyanezen a Napoli Beverello-Capri vonalon végez hasonló jellegű utasszállító szolgáltatást a KSZK rendszerében, anélkül azonban, hogy bármilyen támogatást kapott volna az említett kötelezettségekhez kapcsolódó többletköltségek fedezésére, következésképpen ezt a bánásmódot hátrányosan megkülönböztetőnek tartja.
   Figyelembe véve a felperes keresetindításhoz fűződő érdekét, valamint a Caremar-határozat legrövidebb időn belül való teljes megismerésének szükségességét a saját érdekek védelme és a 2004. március 16-i határozat esetleges ezzel kapcsolatos megtámadása céljából, a társaság kérelmezte a KSZK-nak a Caremar által a Capri szigeti viszonylatban fedezett többletköltségeivel kapcsolatos és a támogatások összegére vonatkozó adatokhoz való hozzáférést.
   2005. február 3-i határozatával a Bizottság a Caremar gazdasági érdekeinek védelmére alapított okokra hivatkozva megtagadta az N.L.G. által kért adatokhoz való hozzáférést.
   A határozatot megtámadva az N.L.G. azt állítja, hogy a Bizottság, többek között, jogban való súlyos tévedést követett el, mert nem vette figyelembe az állami támogatásokat érintő határozatokban érvényesítendő szakmai titoktartásról szóló, 2003. december 1-i C(2003) 4852 közleményében (3) szereplő rendelkezéseket, amelyek a 17. pontban kifejezetten előírják a közszolgáltatások költségeire vonatkozó adatok és információk átláthatóságát és nyilvánosságát, amennyiben ezek nem minősülnek az üzleti titoktartás által védettnek.
   
      (1)  HL L 145., 2001.5.31., 43. o.
   
   
      (2)  A határozatot nem tették közzé.
   
      (3)  HL C 297., 2003.12.09., 6. o.